Diari Oficial de la Generalitat Valenciana


Sumari del DOGV 8812, del 15-05-2020 (2020/3359)

RESOLUCIÓ de 8 de maig de 2020, de la Direcció General de Personal Docent, per la qual s'aprova l'adjudicació definitiva de destinacions del procediment de provisió de places de funcionaris i funcionàries docents del cos de mestres, convocat per mitjà de la Resolució de 25 d'octubre de 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8812

Data del DOGV
:   15-05-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/3359


Data del document
:   08-05-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 8 de maig de 2020, de la Direcció General de Personal Docent, per la qual s'aprova l'adjudicació definitiva de destinacions del procediment de provisió de places de funcionaris i funcionàries docents del cos de mestres, convocat per mitjà de la Resolució de 25 d'octubre de 2019. [2020/3359]  
El Reial decret 463/2020, 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, obliga a l'establiment de mesures relatives a diversos aspectes, que afecten el personal docent no universitari dependent d'aquesta Conselleria amb la finalitat de protegir la salut i seguretat personal, garantint la prestació de serveis públics.  
Atenent el que es disposa en la disposició addicional tercera apartat 4, del citat Reial decret 463/2020, de 14 de març, es podrà acordar motivadament la continuació d'aquells procediments administratius que vinguen referits a situacions estretament vinculades als fets justificatius de l'estat d'alarma, o que siguen indispensables per a la protecció de l'interés general o per al funcionament bàsic dels serveis. La preparació i la posada en marxa del pròxim curs escolar, l'inici i el funcionament del qual ha de ser garantit per l'Administració educativa en condicions d'absoluta normalitat, fa indispensable que s'haja d'iniciar aquest procediment administratiu per a dotar els centres educatius del personal necessari i així poder preservar el dret fonamental a l'educació.  
  
De conformitat amb el que estableix la base quinze de la Resolució de 25 d'octubre de 2019 (DOGV núm. 8668 / 31.10.2019), de la directora general de Personal Docent, per la qual es convoca el procediment de provisió de places de personal funcionari docent del cos de mestres, per a la provisió de places en l'àmbit de gestió de la Generalitat Valenciana, i una vegada vistes les reclamacions presentades contra la resolució provisional i publicada la relació definitiva de vacants, resolc:  
  
  
Primer   
Aprovar l'adjudicació definitiva de destinacions del referit procediment de provisió que s'assenyala en l'annex I, en el qual figuren les noves destinacions obtingudes pels participants en el procediment de provisió, relacionats per especialitats i ordre de puntuació.  
  
Segon  
Publicar la llista definitiva del professorat exclòs de la participació del procediment de provisió de places amb indicació de la causa d'exclusió, que s'assenyalen en l'annex II, i la llista definitiva de participants que no continuen en el procediment per no haver formulat peticions, que s'assenyalen en l'annex III.  
  
Tercer   
D'acord amb les bases quinze i dèsset de la convocatòria, les destinacions adjudicades per la present resolució són irrenunciables. No obstant això, quan es participe simultàniament per diferents cossos docents i s'obtinga destinació en més d'un, s'haurà d'optar per un d'aquest en el termini de 10 dies naturals següents a la publicació d'aquesta resolució, mitjançant escrit dirigit a l'Administració educativa a la qual pertanga la plaça a la qual el concursant no vaja a incorporar-se. Si no fa aquesta opció en el termini indicat, s'haurà de prendre possessió de la plaça obtinguda corresponent al cos des del qual s'ha participat en situació de servei actiu.  
La presa de possessió en les noves destinacions que s'obtinguen tindrà lloc l'1 de setembre de 2020, i se cessarà en el de procedència el 31 d'agost de 2020.  
No obstant això, el professorat que haja obtingut destinació en aquest concurs haurà de romandre en el seu centre d'origen, quan així ho establisca la Direcció Territorial d'Educació de la Conselleria o Administració educativa de la qual depenga, fins que concloguen les activitats imprescindibles previstes per a la finalització del curs escolar.  
  
  
Quart  
El personal funcionari excedent que reingresse al servei actiu, com a conseqüència d'aquest procediment, presentarà davant la direcció territorial de la qual depenga la destinació obtinguda, abans de la presa de possessió de la plaça, la documentació a la qual es refereix la base díhuit de la Resolució de 25 d'octubre de 2019.  
  
Cinqué  
A l'efecte d'obtindre destinació provisional, les persones participants forçoses a les quals no s'haja adjudicat destinació en aquesta resolució s'atindran al que establisca el procediment d'adjudicació de destinacions amb caràcter provisional per al curs 2020-2021.  
  
Sisé   
Contra aquesta resolució, que posa fi a la via administrativa, podrà interposar-se per via telemàtica recurs potestatiu de reposició davant la Direcció General de Personal Docent de la Conselleria d'Educació, Cultura i Esport, en el termini d'un mes, a comptar des de l'endemà de la seua publicació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o directament recurs contenciós administratiu davant el jutjat contenciós competent, en el termini de dos mesos a comptar des de l'endemà de la data de la seua publicació, d'acord amb el que estableixen els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 8 de maig de 2020.- La directora general de Personal Docent: M. Ángeles Herranz Ábalos.